b'\n_START_ARTICLE_\nJemenin rial\n_START_PARAGRAPH_\nJemenin rial on Jemenin virallinen valuutta. K\xc3\xa4yt\xc3\xb6ss\xc3\xa4 ovat kolikot, joiden arvo on 1, 5, 10, 20 rialia, ja setelit, joiden arvo on 50, 100, 200, 500, 1\xc2\xa0000 rialia. Sen kansainv\xc3\xa4linen valuuttatunnus on YER. Aiemmin k\xc3\xa4yt\xc3\xb6ss\xc3\xa4 oli yksikk\xc3\xb6 fils, ja yksi rial oli 100 filsi\xc3\xa4._NEWLINE_Valuutta otettiin k\xc3\xa4ytt\xc3\xb6\xc3\xb6n 1991 setelimuodossa, kun maa yhdistettiin, ja se korvasi Pohjois-Jemenin rialin ja Etel\xc3\xa4-Jemenin dinaarin. Kolikot otettiin k\xc3\xa4ytt\xc3\xb6\xc3\xb6n 1993._NEWLINE_Rialit laskee liikkeelle Jemenin keskuspankki, joka perustettiin 1971 ja organisoitiin uudestaan 1990. Pankki sijaitsee Sanassa.'